กฎกระทรวงกำหนดมาตรฐานเครื่องมือหรืออุปกรณ์และมาตรการเพื่อความปลอดภัยในการทำงานบนเรือ พ.ศ. 2561
ประกาศวันที่ 2018-02-16

content: กฎกระทรวง กำหนดมาตรฐานเครื่องมือหรืออุปกรณ์ และมาตรการเพื่อความปลอดภัยในการทำงานบนเรือ พ.ศ. ๒๕๖๑
content: อาศัยอำนาจตามความในมาตรา ๕ วรรคหนึ่ง และมาตรา ๘๓ วรรคหนึ่ง แห่งพระราชบัญญัติแรงงานทางทะเล พ.ศ. ๒๕๕๘ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “ความปลอดภัยในการทำงาน” หมายความว่า การกระทำหรือสภาพการทำงานซึ่งปลอดจากเหตุอันจะทำให้เกิดอุบัติเหตุ การประสบอันตราย โรค การเจ็บป่วย หรือความเดือดร้อนรำคาญเนื่องจากการทำงานหรือเกี่ยวกับการทำงาน ทั้งนี้
sectionNo: 1
content: ให้เป็นไปตามมาตรฐานของประมวลข้อปฏิบัติเรื่องการป้องกันอุบัติเหตุบนเรือในทะเลและในท่าเรือ ค.ศ. ๑๙๙๖ และตามที่ได้แก้ไขเพิ่มเติม (Code of practice entitled Accident prevention on board ship at sea and in port, 1996 as amended) ที่ออกโดยองค์การแรงงานระหว่างประเทศ (International Labour Organization :
sectionNo: 1
content: ILO) “การชี้บ่งอันตราย” หมายความว่า การแจกแจงอันตรายต่าง ๆ ที่มีและที่แอบแฝงอยู่ซึ่งอาจเกิดจากการทำงานบนเรือในทุกขั้นตอน “การประเมินความเสี่ยง” หมายความว่า กระบวนการวิเคราะห์ถึงปัจจัยหรือสภาพการณ์ต่าง ๆ ที่เป็นสาเหตุทำให้อันตรายที่มีและที่แอบแฝงอยู่
sectionNo: 1
content: โดยพิจารณาถึงโอกาสและความรุนแรงของเหตุการณ์เหล่านั้นซึ่งอาจส่งผลให้เกิดอันตรายหรือความเสียหายแก่ชีวิต ทรัพย์สิน สิ่งแวดล้อม หรือสิ่งอื่นใด
sectionNo: 2
content: ข้อ ๒ เจ้าของเรือต้องกำหนดมาตรการเพื่อความปลอดภัยในการทำงานบนเรือตามประมวลข้อบังคับการบริหารจัดการเพื่อความปลอดภัย (International Safety Management Code) ขององค์การทางทะเลระหว่างประเทศ (International Maritime Organization : IMO) เพื่อป้องกันอุบัติเหตุจากการทำงาน การบาดเจ็บ และโรคที่เกิดจากการทำงาน
sectionNo: 3
content: ข้อ ๓ การกำหนดมาตรการเพื่อความปลอดภัยในการทำงานบนเรือ ให้เจ้าของเรือดำเนินการโดยอาศัยข้อมูลและอยู่บนพื้นฐานของเรื่อง ดังต่อไปนี้ (๑) นโยบายและแผนงานด้านความปลอดภัยในการทำงานและสุขภาพอนามัยบนเรือ (๒) การชี้บ่งอันตราย การประเมินความเสี่ยง และจัดทำแผนการดำเนินงานด้านความปลอดภัยที่เหมาะสม
sectionNo: 3
content: เพื่อจัดการความเสี่ยงที่พบจากการประเมิน (๓) การสอบสวนอุบัติเหตุที่เกิดขึ้น เพื่อกำหนดมาตรการในการแก้ไข และป้องกัน (๔) การส่งเสริมและสนับสนุนกิจกรรมด้านความปลอดภัยในการทำงานบนเรือ
sectionNo: 4
content: ข้อ ๔ เจ้าของเรือต้องจัดให้มีเครื่องมือหรืออุปกรณ์เพื่อคุ้มครองความปลอดภัยในการทำงานบนเรือโดยเครื่องมือหรืออุปกรณ์ดังกล่าวต้องได้รับการรับรองมาตรฐานและเหมาะสมกับประเภท ชนิด และลักษณะของการทำงานบนเรือที่คนประจำเรือได้ทำอยู่บนเรือ ทั้งนี้
sectionNo: 4
content: โดยให้สอดคล้องและเพียงพอต่อการปฏิบัติตามมาตรการเพื่อความปลอดภัยในการทำงานบนเรือที่กำหนดไว้ตามข้อ ๓
sectionNo: 5
content: ข้อ ๕ คนประจำเรือต้องใช้เครื่องมือหรืออุปกรณ์เพื่อความปลอดภัยในการทำงานและปฏิบัติตามมาตรการเพื่อความปลอดภัยในการทำงานบนเรือที่เจ้าของเรือกำหนดไว้ตามกฎกระทรวงนี้
content: ให้ไว้ ณ วันที่ ๑ กุมภาพันธ์ พ.ศ. ๒๕๖๑ ไพรินทร์ ชูโชติถาวร รัฐมนตรีช่วยว่าการกระทรวงคมนาคม ปฏิบัติราชการแทน รัฐมนตรีว่าการกระทรวงคมนาคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๘๓ วรรคหนึ่ง แห่งพระราชบัญญัติแรงงานทางทะเล พ.ศ. ๒๕๕๘ บัญญัติให้เจ้าของเรือต้องจัดให้มีเครื่องมือหรืออุปกรณ์เพื่อความปลอดภัยในการทำงานบนเรือ และกำหนดมาตรการเพื่อความปลอดภัยในการทำงานบนเรือ
content: เพื่อให้ความคุ้มครองและดูแลให้เกิดความปลอดภัยในการทำงานบนเรือแก่คนประจำเรือ ทั้งนี้ ตามมาตรฐานที่กำหนดในกฎกระทรวง จึงจำเป็นต้องออกกฎกระทรวงนี้